
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 375 

28 Μαρτίου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αμοιβής Προέδρων, μελών, Γραμματέ¬ 
ων και των Εισηγητών των Περιφερειακών Συμ¬ 
βουλίων Εθνικών Κληροδοτημάτων για το έτος 

2005. 1 

Σύσταση ελεγκτικής ομάδας για τη διενέργεια ελέγ¬ 
χου συστήματος διαχείρισης στο πλαίσιο πρά¬ 
ξης του Επιχειρησιακού Προγράμματος, «Αγρο¬ 
τική Ανάπτυξη - Ανασυγκρότηση της Υπαίθρου 

2000 - 2006» ( ΕΠΑΑ-ΑΥ). 2 

Ανάθεση έργου με μίσθωση από το Ταμείο Ασφαλί- 
σεως Ιδιοκτητών, Συντακτών και Υπαλλήλων Τύ¬ 
που. 3 

Υπαγωγή στην ασφάλιση του ΙΚΑ-ΕΤΑΜ για τον 
κίνδυνο του ατυχήματος των κρατουμένων στις 
φυλακές της χώρας, που εργάζονται ως ηλε¬ 
κτρολόγοι, υδραυλικοί, μάγειρες και προσωπικό 


κουζίνας. 4 

Έγκριση χορήγησης προμήθειας στο Ταμείο Πρόνοι¬ 
ας Δικηγόρων Θεσσαλονίκης από διάθεση ενσή¬ 
μων του Ταμείου Νομικών και του ΚΕΑΔ για το 
έτος 2005. 5 


Αναπροσαρμογή του ανωτάτου ορίου της ετήσιας 
προμήθειας από τη διάθεση ενσήμων του Ταμεί¬ 
ου Νομικών και του ΚΕΑΔ στο Δικηγορικό Σύλ¬ 
λογο Πειραιά και έγκριση χορήγησης της ανω¬ 


τέρω προμήθειας για το έτος 2005. 6 

Υπερωριακή εργασία προσωπικού με σχέση εργα¬ 
σίας ιδιωτικού δικαίου του Ο.Α.Ε.Ε. - Τ.Α.Ε. για το 

έτος 2006. 7 

Υπερωριακή εργασία προσωπικού με σχέση εργα¬ 
σίας ιδιωτικού δικαίου του Ο.Α.Ε.Ε. - Τ.Ε.Β.Ε. για 

το έτος 2006. 8 

Τροποποίηση της υπ’ αριθμ. ΥΠΑ/Β1/Α/22296/2713/ 
24.6.1986 απόφασης, «Λειτουργία πεδίου προσγεί¬ 
ωσης Ν. Καβάλας» όπως αυτή τροποποιήθηκε με 
την υπ’ αρθμ. Υ.Π.Α/Δ3/Α/36394/2668/17.9.1996. 9 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη υπ’ αριθμ. Φ.0700/ 
οικ.1744/1991 απόφαση του Υπουργού 
Απασχόλησης και Κοινωνικής Προστασίας. 10 


Α ΠΟΦΑΣΕΙ Σ 

Αριθ. 2/12392/0022 (1) 

Καθορισμός αμοιβής Προέδρων, μελών, Γραμματέων 
και των Εισηγητών των Περιφερειακών Συμβουλίων 
Εθνικών Κληροδοτημάτων για το έτος 2005. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Των άρθρων 89 και 128 του π.δ. 284/1988 (ΦΕΚ 128 Α’). 

β. Του άρθρου 17 του ν. 3205/2003 (ΦΕΚ 297/Α). 

γ. Του άρθρου 90 του «Κώδικα νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ. 63/2005 (ΦΕΚ 98/Α). 

δ. Του άρθρου 40 του ν. 849/1978, (ΦΕΚ 232/Α’), όπως 
συμπληρώθηκε με το άρθρο 8 του ν. 2129/1993 (ΦΕΚ 
57/Α’). 

ε. Του άρθρου 17 του ν. 2873/2000. 

2. Την υπ’ αριθμ. 2/40508/0004/2004/23.8.2004 απόφα¬ 
ση μεταβίβασης αρμοδιοτήτων στο Γ ενικό Γ ραμματέα 
Δημοσιονομικής Πολιτικής. 

3. Το υπ’ αριθμ. 1112705/1815/0001Α/28.11.2005 έγγρα¬ 
φο της Δ/νσης Δ1- Διοικητικού του Υπ. Οικονομίας & 
Οικονομικών. 

4. Το υπ’ αριθμ. 8294/0005/3.3.2006 έγγραφο της Δ-5 
Οικονομικού του Υπ. Οικονομίας και Οικονομικών. 

5. Το γεγονός ότι, από τις διατάξεις της παρούσας 
απόφασης, προκαλείται δαπάνη ύψους 289.500, η οποία 
θα βαρύνει τις πιστώσεις του Προϋπολογισμού εξό¬ 
δων του Υπουργείου Οικονομικών και συγκεκριμένα, 
του Ειδ. Φορ. 23-170 ΚΑΕ 0515, οικονομικού έτους 2006, 
αποφασίζουμε: 

Καθορίζουμε την μηνιαία αμοιβή των Προέδρων ,των 
μελών και των Γραμματέων των Περιφερειακών Συμ¬ 
βουλίων Εθνικών Κληροδοτημάτων, για το χρονικό δι¬ 
άστημα από 1.3.2005 μέχρι 31.12.2005, ως εξής: 

Α) Για κάθε ένα (1) εκ των Προέδρων, ύψους τριακο- 
σίων πενήντα ευρώ (350 €). 

Β) Γ ια κάθε ένα (1) εκ των μελών, ύψους τριακοσίων 
ευρώ (300 €). 

Γ) Γ ια κάθε ένα (1) εκ των γραμματέων, ύψους εκατόν 
πενήντα ευρώ (150 €). 

Σε κάθε ένα από τους Εισηγητές, για το ίδιο χρονικό 
διάστημα, καθορίζουμε αμοιβή ύψους 42,77 € ανά συνε¬ 
δρίαση, εφόσον ο εισηγητής δεν μετέχει στα ανωτέρω 
Συμβούλια ως μέλος και μέχρι πενήντα (50) συνεδριά¬ 
σεις ετησίως. 

Οι ανωτέρω αποζημιώσεις καταβάλλονται σύμφωνα 
με τα οριζόμενα στις παραγράφους 1 και 2 του άρθρου 
17 του ν. 3205/2003. 

Η απόφαση αυτή που ισχύει ένα (1) έτος πριν την 
δημοσίευσή της, να δημοσιευθεί στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Μαρτίου 2006 

Με εντολή Υφυπουργού 

Ο Γενικός Γραμματέας 
ΓΕΩΡΓΙΟΣ ΚΟΥΡΗΣ 

-*- 

Αριθ. 931/0051 (2) 

Σύσταση ελεγκτικής ομάδας για τη διενέργεια ελέγ¬ 
χου συστήματος διαχείρισης στο πλαίσιο πράξης 
του Επιχειρησιακού Προγράμματος, «Αγροτική Ανά¬ 
πτυξη - Ανασυγκρότηση της Υπαίθρου 2000 - 2006» 
(ΕΠΑΑ-ΑΥ). 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 17 του ν. 2860/2000 «Δι¬ 
αχείριση, παρακολούθηση και έλεγχος του Κοινοτικού 
Πλαισίου Στήριξης και άλλες διατάξεις» (ΦΕΚ Α’ 251), 
όπως τροποποιήθηκε με το άρθρο 23 του ν. 3148/2003 
(ΦΕΚΑ' 136). 

2. Την υπ’ αριθμ. 37930/ΔΙΟΕ1264/14.1.2005 απόφασή 
του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (ΦΕΚ Β' 1432). 

3. Την υπ’ αριθμ. 2/40508/0004/23.7.2004 απόφασή του 
Υφυπουργού Οικονομίας και Οικονομικών «Μεταβίβαση 
αρμοδιοτήτων και της εξουσίας να υπογράφουν «με 
εντολή Υφυπουργού» στο Γ.Γ. Δημοσιονομικής Πολιτικής, 
στους Γενικούς Διευθυντές και στους Προϊσταμένους 
Διευθύνσεων και Τμημάτων του Γενικού Λογιστηρίου 
του Κράτους» (ΦΕΚ Β’ 1185), όπως τροποποιήθηκε με 
την υπ’ αριθμ. 2/20554/0004/19.4.2005 όμοιά της (ΦΕΚ 
Β’ 556) και ισχύει. 

4. Την υπ’ αριθμ. 2/27040/0022/31.7.2003 απόφαση των 
Υφυπουργών Οικονομίας και Οικονομικών «Καθορισμός 
αποζημίωσης των μελών των ελεγκτικών ομάδων του 
άρθρου 17 (παρ. 6 και 7) του ν. 2860/2000» (ΦΕΚ Β’ 
1170). 

5. Την υπ’ αριθμ. 2/7240/0022/12.3.2003 απόφαση του 
Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων 
μετακίνησης μελών των ελεγκτικών ομάδων του άρθρου 
17 (παρ.6) του ν. 2860/2000» (ΦΕΚ Β’ 310). 

6. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου (Ε.Δ.ΕΛ.) για το έτος 2006. 

7. Το εγκεκριμένο ετήσιο πρόγραμμα Τεχνικής Βοή¬ 
θειας της Ε.Δ.ΕΛ. για το έτος 2006. 

8. Την ανάγκη διενέργειας ουσιαστικού ελέγχου στο 


Επιχειρησιακό Πρόγραμμα Αγροτικής Ανάπτυξης - Ανα¬ 
συγκρότησης της Υπαίθρου (ΕΠΑΑ-ΑΥ) 2000-2006. 

9). Το γεγονός ότι από τις διατάξεις αυτής της από¬ 
φασης προκαλείται δαπάνη 1350 €, πλέον εργοδοτικών 
εισφορών, για την αμοιβή των ελεγκτών, η οποία θα 
καλυφθεί από το πρόγραμμα της Τεχνικής Βοήθειας 
της ΕΔΕΑ, αποφασίζουμε: 

1. Συνιστούμε Ελεγκτική Ομάδα για τη διενέργεια 
ελέγχου του συστήματος διαχείρισης: 

- της ΕΥΔ του ΕΠΑΑ-ΑΥ ως προς την παρακολούθηση 
των συστάσεων προηγούμενων ελέγχων της ΕΔΕΑ του 
Μέτρου 2.1 «Επενδύσεις στη μεταποίηση και Εμπορία 
προϊόντων» 

- του ΤΔ «Δ/νση Προγραμματισμού και Γεωργικών 
Διαρθρώσεων του Υπουργείου Αγροτικής Ανάπτυξης 
και Τροφίμων» 

- καθώς και έλεγχο της πράξης τον ΕΠΑΑ-ΑΥ: «Επεν¬ 
δύσεις για τη βελτίωση των συνθηκών μεταποίησης 
και εμπορίας γεωργικών προϊόντων φυτικής και ζωικής 
προέλευσης στα πλαίσια της πρώτης προκήρυξης» (κωδ. 
ΟΠΣ 70077), του Άξονα Προτεραιότητας 2 «Παρεμβά¬ 
σεις στο επίπεδο μεταποίησης και εμπορίας του πρω¬ 
τογενούς γεωργικού και δασικού προϊόντος», Μέτρο 1 
«Επενδύσεις στη μεταποίηση και εμπορία γεωργικών 
προϊόντων», συχρηματοδοτούμενη από το ΕΓΤΠΕ- Τμή- 
μα Προσανατολισμού. Ο έλεγχος αφορά τα υποέργα 
με αριθμ. 174 «Εκσυγχρονισμός μονάδας μεταποίησης 
οπωροκηπευτικών στο Δήμο Σοφάδων Νομού Καρδί¬ 
τσας» και το αριθμ. 176 «Εκσυγχρονισμός μονάδας επε¬ 
ξεργασίας οπωροκηπευτικών στο Δήμο Πλατυκάμπου 
Νομού Λάρισας». 

2. Μέλη της Ελεγκτικής ομάδας ορίζονται οι εξής: 

• Γεώργιος Τζιμάνης, υπάλληλος της 51ης Δ/νσης 
Προγραμματισμού & Ελέγχων του ΓΛΚ, κλάδου ΠΕ Δη¬ 
μοσιονομικών, ως συντονιστής. 

• Αικατερίνη Βασιλείου, υπάλληλος της ΥΔΕ στο 
Υπουργείο Απασχόλησης και Κοινωνικής Προστασίας, 
κλάδου ΠΕ Δημοσιονομικών. 

• Στέφανος Μπαζής , υπάλληλος της Διεύθυνσης Τε¬ 
χνικών Υπηρεσιών του ΥΠΟΙΟ του κλάδου ΠΕ Μηχανι¬ 
κών . 

3. Ο έλεγχος θα διενεργηθεί 

α) Στην Ειδική Υπηρεσία Διαχείρισης (ΕΥΔ) του ΕΠΑΑ- 
ΑΥ και στον Τελικό Δικαιούχο (ΤΔ) της ανωτέρω πράξης 
στην Αθήνα κατά το χρονικό διάστημα από 5.4.2006 
μέχρι 7.4.2006. 

β) 1) Στις Δ/νσεις Γεωργικής και Αγροτικής Ανάπτυ¬ 
ξης των ΝΑ Καρδίτσας και Λάρισας αντιστοίχως καθώς 
και 

2) Στους φορείς «ΠΡΟΝΤΑΚΤΑ ΑΕ» και «ΙΝΤΕΒΚΟΜΜ 
ΡΟΟϋΒ ΑΕ» για το οικονομικό και φυσικό αντικείμενο 
των υποέργων που βρίσκονται στους Δήμους Σοφάδων 
Νομού Καρδίτσας και Πλατύκαμπου Νομού Λάρισας κατά 
το χρονικό διάστημα από 10.4.2006 μέχρι 15.4.2006. 

4. Έργο της Ελεγκτικής Ομάδας είναι να διαπιστω¬ 
θεί: 

• η ορθή διαχείριση του προγράμματος από την ΕΥΔ 
και τον Τελικό Δικαιούχο, γενικότερα στα πλαίσια του 
ΕΓΤΠΕ -Π και ειδικότερα σε σχέση με την ελεγχόμενη 
πράξη 

• η πορεία υλοποίησης της πράξης, σύμφωνα με τις 
εθνικές και κοινοτικές διατάξεις 

* η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών 

* η υλοποίηση του φυσικού αντικειμένου των υποέρ- 
γων 174 και 176. 

5. Μετά το πέρας του ελέγχου θα συνταχθεί έκθεση 
που θα παραδοθεί στη Διεύθυνση Προγραμματισμού 
και Ελέγχων το αργότερο εντός τριών μηνών από την 
περαίωση του ελέγχου, για εισήγηση στην Επιτροπή 
Δημοσιονομικού Ελέγχου και έγκριση. 

Στα μέλη της ελεγκτικής ομάδας θα καταβληθεί η 
προβλεπόμενη αποζημίωση, σύμφωνα με την υπό στοι¬ 
χείο 4 του προοιμίου απόφαση. 

Η παρούσα αποτελεί και έγκριση μετακίνησης της 
ελεγκτικής ομάδας με οποιοδήποτε μεταφορικό μέσο, 
συμπεριλαμβανομένου του ΕΙΧ αυτοκινήτου και, του ταξί 
για μετακινήσεις εντός των ορίων του κάθε νομού. 

Η εκτός έδρας αποζημίωση και τα έξοδα μετακίνησης 
και διανυκτερεύσεων των μελών της ελεγκτικής ομάδας 
θα καλυφθούν σύμφωνα με την υπό στοιχείο 5 του 
προοιμίου απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Μαρτίου 2006 

Με εντολή Υφυπουργού 

Η Διευθύντρια 

ΚΟΡΙΝΑ ΑΝΤΩΝΟΜΑΝΩΛΑΚΗ 

-♦- 

Αριθ. Φ. 10054/29883/5989 (3) 

Ανάθεση έργου με μίσθωση από το Ταμείο Ασφαλίσεως 
Ιδιοκτητών, Συντακτών και Υπαλλήλων Τύπου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ - 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 6 του ν. 2527/1997 και του 
άρθρου 17 του ν. 2747/1999. 

2. Τις διατάξεις του άρθρου 29Α του ν. 1558/1985 (ΦΕΚ 
Α’ 137), όπως έχουν κωδικοποιηθεί και ισχύουν με το 
άρθρο 90 του Π.Δ. 63/2005 (ΦΕΚ Α’ 98). 

3. Την υπ’ αριθμ. ΔΙΠΠ/Φ.ΕΓΚΡ.7/474/19405/30.11.200 
5 απόφαση της Επιτροπής του άρθρου 2 παρ. 1 της 
55/1998 ΠΥΣ. 

4. Την υπ’ αριθμ. 8520/7.9.2005 γνωμοδότηση του Νο¬ 
μικού Συμβούλου του Ταμείου Ασφαλίσεως Ιδιοκτητών, 
Συντακτών & Υπαλλήλων Τύπου. 

5. Την υπ’ αριθμ. ΔΙΔΚ/Φ1/2/6139 (ΦΕΚ 527/Β'24.3.2004) 
απόφασή του Πρωθυπουργού και του ΥΠΕΣΔΔΑ «Ανά¬ 
θεση αρμοδιοτήτων στους Υφυπουργούς ΥΠΕΣΔΔΑ», 
αποφασίζουμε: 

Καθορίζουμε τον αριθμό των προσώπων που μπορεί 
το Ταμείο Ασφαλίσεως Ιδιοκτητών, Συντακτών & Υπαλ¬ 
λήλων Τύπου να αναθέσει έργο με μίσθωση, σε ένα 
(1) ελεγκτή οδοντίατρο για χρονικό διάστημα ενός (1) 
έτους, για τον έλεγχο της οδοντιατρικής περίθαλψης 
των ασφαλισμένων και συνταξιούχων του Ταμείου. 

Ο ανωτέρω θα πρέπει να έχει πτυχίο ανώτατης οδο¬ 
ντιατρικής σχολής της ημεδαπής ή ισότιμο πτυχίο της 
αλλοδαπής και άδεια άσκησης επαγγέλματος. 

Η συνολική δαπάνη που θα προκληθεί από την προ- 
αναφερόμενη ανάθεση έργου ανέρχεται στο ποσό των 


δώδεκα χιλιάδων (12.000,00) ΕΥΡΩ περίπου και θα βα¬ 
ρύνει τους προϋπολογισμούς του Ταμείου ετών 2005 
και 2006 (ΚΑ 00.10.0413). 

Το έργο του ανωτέρω δεν ανάγεται στον κύκλο των 
καθηκόντων των υπαλλήλων του Ταμείου, θα παρέχεται 
στην έδρα του Ταμείου και η εκτέλεση του θα παρακο- 
λουθείται από την Διοίκηση του Ταμείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Μαρτίου 2006 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΑΠΑΣΧΟΛΗΣΗΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΟΙΝΩΝΙΚΗΣ ΠΡΟΣΤΑΣΙΑΣ 

ΑΠΟΣΤ. ΑΝΔΡΕΟΥΛΑΚΟΣ ΣΑΒ. ΤΣΙΤΟΥΡΙΔΗΣ 

-♦- 

Αριθ. Φ11321/27511/1607 (4) 

Υπαγωγή στην ασφάλιση του ΙΚΑ-ΕΤΑΜ για τον κίνδυ¬ 
νο του ατυχήματος των κρατουμένων στις φυλακές 
της χώρας, που εργάζονται ως ηλεκτρολόγοι, υδραυ¬ 
λικοί, μάγειρες και προσωπικό κουζίνας. 

ΟΙ ΥΠΟΥΡΓΟΙ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ - 
ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 47 του ν. 2776/1999 (ΦΕΚ 
291Α). 

2. Τις διατάξεις της παρ. 1 του άρθρου 10 του ν. 
2217/1994 (ΦΕΚ 83Α). 

3. Τις διατάξεις του π.δ. 63/2005 «κωδικοποίηση της 
νομοθεσίας για την κυβέρνηση και τα κυβερνητικά όρ¬ 
γανα» 

4. Τις διατάξεις του π.δ. 372/1995 (ΦΕΚ 201Α) και του 
π.δ. 213/1992 (ΦΕΚ 102 Α). 

5. Το π.δ. 33/15.2.2006 (ΦΕΚ 35 Α/15.2.2006) 

6. Το γεγονός ότι από την απόφαση αυτή δεν προ- 
καλείται δαπάνη σε βάρος του Προϋπολογισμού του 
ΙΚΑ-ΕΤΑΜ, αποφασίζουμε: 

1. Υπάγονται υποχρεωτικά στην ασφάλιση του ΙΚΑ- 
ΕΤΑΜ κατά του κινδύνου ατυχήματος, σύμφωνα με την 
περί ασφαλίσεως σε αυτό ισχύουσα νομοθεσία και με 
τους περιλαμβανόμενους στις επόμενες παραγράφους 
όρους και προϋποθέσεις, οι κρατούμενοι στις φυλακές 
της χώρας που εργάζονται ως ηλεκτρολόγοι, υδραυλι¬ 
κοί, μάγειρες και προσωπικό κουζίνας. 

2. Οι εισφορές για την ασφάλιση των παραπάνω 
προσώπων, ορίζονται σε 1% επί του τεκμαρτού ημε¬ 
ρομισθίου της 12ης ασφαλιστικής κλάσης, όπως αυτή 
ισχύει κάθε φορά και βαρύνουν τον Ειδικό Λογαρι¬ 
ασμό «Κεφάλαια Εργασίας Κρατουμένων» του Υπ. 
Δικαιοσύνης. Η ασφάλιση πραγματοποιείται για 25 
ημέρες το μήνα ανεξάρτητα από τη διάρκεια απα¬ 
σχόλησης. 

3. Στους παραπάνω ασφαλισμένους τοΊδρυμα χορηγεί 
σε περίπτωση ατυχήματος και σύμφωνα με τις προϋπο¬ 
θέσεις και τους όρους της νομοθεσίας αυτού: 

α) Την απαραίτητη ιατρική περίθαλψη, 
β) Επίδομα ατυχήματος, εφόσον ο ασφαλισμένος 
δε νοσηλεύεται σε θεραπευτήριο με δαπάνες του ΙΚΑ- 
ΕΤΑΜ ούτε διαμένει στις φυλακές, 
γ) Σύνταξη αναπηρίας. 

Σε περίπτωση θανάτου του ασφαλισμένου που οφεί- 

λεται σε ατύχημα, το Ίδρυμα χορηγεί στα κατά τη νο¬ 
μοθεσία αυτού μέλη οικογένειας του ασφαλισμένου 
και σύμφωνα με τους όρους και τις προϋποθέσεις της 
νομοθεσίας του, σύνταξη και έξοδα κηδείας. 

4. Η ισχύς της παρούσας απόφασης αρχίζει από την 
1η του επόμενου μήνα από εκείνου της δημοσίευσής 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Μαρτίου 2006 

ΟΙ ΥΠΟΥΡΓΟΙ 

ΑΠΑΣΧΟΛΗΣΗΣ. 

ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ ΔΙΚΑΙΟΣΥΝΗΣ 

Σ. ΤΣΙΤΟΥΡΙΔΗΣ ΑΝ. ΠΑΠΑΛΗΓΟΥΡΑΣ 

-♦- 

Αριθ. Φ. 10041/4746/210 (5) 

Έγκριση χορήγησης προμήθειας στο Ταμείο Προνοίας 
Δικηγόρων Θεσσαλονίκης από διάθεση ενσήμων του 
Ταμείου Νομικών και του ΚΕΑΔ για το έτος 2005. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 5 του ν. 2042/ 
1992 (Α, 75) «Αύξηση των συντάξεων και άλλες ασφαλι¬ 
στικές διατάξεις» 

2. Την υπ’ αριθμ. Φ41/465/5.6.2000 (Β, 737) απόφασή 
του Υπουργού Εργασίας και Κοινωνικών Ασφαλίσεων 
«Αναπροσαρμογή του ανωτάτου ορίου της ετήσιας προ¬ 
μήθειας από τη διάθεση ενσήμων που διατίθενται από 
το Ταμείο Προνοίας Δικηγόρων Θεσσαλονίκης» 

3. Τις διατάξεις του π.δ. 63/2005 (Α, 98) 

4. Την υπ’ αριθμ. Υ1 απόφασή του Πρωθυπουργού (Β, 
513) «Μεταβολή τίτλων Υπουργείων και καθορισμός της 
σειράς τάξης των Υπουργείων» 

5. Το π.δ/γμα 372/1995 (Α, 201) «Μεταφορά της Γενικής 
Γραμματείας Κοινωνικών Ασφαλίσεων από το Υπουρ¬ 
γείο Υγείας, Πρόνοιας και Κοινωνικών Ασφαλίσεων στο 
Υπουργείο Εργασίας» 

6. Το π.δ/γμα 213/1992 (Α, 102) «Οργανισμός της Γ ενικής 
Γ ραμματείας Κοινωνικών Ασφαλίσεων 

7. Το π.δ/γμα 33/2006 (Α, 35) «Διορισμός μελών της 
Κυβέρνησης και Υφυπουργών» 

8. Τις υπ’ αριθμ. 4186/1.2.2006 και 1881/1.2.2006 αποφάσεις 
των Δ.Σ. του Ταμείου Νομικών και του ΚΕΑΔ αντίστοιχα 

9. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα 
που κυρώθηκε με το άρθρο πρώτο του π.δ. 63/2005 
(Α, 98) και το γεγονός ότι, από την απόφαση αυτή δεν 
προκαλείται δαπάνη σε βάρος του Κρατικού Προϋπο¬ 
λογισμού, αλλά σε βάρος του Προϋπολογισμού του Τα¬ 
μείου Νομικών και ΚΕΑΔ ύψους 23.477,62 € (είκοσι τρεις 
χιλιάδες τετρακόσια εβδομήντα επτά Ευρώ και εξήντα 
δύο λεπτά). Η δαπάνη αυτή θα καλυφθεί από τον κωδικό 
(Κ.Α.) 0439, αποφασίζουμε 

1. Εγκρίνουμε τη χορήγηση προμήθειας από τη δι¬ 
άθεση κοινών ενσήμων του Ταμείου Νομικών και του 
ΚΕΑΔ στο Ταμείο Προνοίας Δικηγόρων Θεσσαλονίκης, 
για το έτος 2005. 


Το εφάπαξ ποσό της καταβληθησόμενης, για την αιτία 
αυτή, αποζημιώσεως, ορίζεται στις είκοσι τρεις χιλιά¬ 
δες τετρακόσια εβδομήντα επτά Ευρώ και εξήντα δύο 
λεπτά (23.477,62€). 

Η απόφαση αυτή, να δημοσιευθεί στην Εφημερίδα 
της Κυβερνήσεως. 

Αθήνα, 14 Μαρτίου 2006 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 
-♦- 

Αριθ. Φ. 10041/1791/62 (6) 

Αναπροσαρμογή του ανωτάτου ορίου της ετήσιας προ¬ 
μήθειας από τη διάθεση ενσήμων του Ταμείου Νομι¬ 
κών και του ΚΕΑΔ στο Δικηγορικό Σύλλογο Πειραιά 
και έγκριση χορήγησης της ανωτέρω προμήθειας 
για το έτος 2005. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 5 του ν. 
2042/1992 (Α, 75) «Αύξηση των συντάξεων και άλλες 
ασφαλιστικές διατάξεις» 

2. Την υπ’ αριθμ. Φ41/178/5.6.2000 (Β, 737) απόφασή 
του Υπουργού Εργασίας και Κοινωνικών Ασφαλίσεων 
«Εγκριση διάθεσης ενσήμων από το Δικηγορικό Σύλλογο 
Πειραιά, για το έτος 2000» 

3. Τις διατάξεις του π.δ. 63/2005 (Α, 98) 

4. Την αριθ.ΥΙ απόφασή του Πρωθυπουργού (Β, 513) 
«Μεταβολή τίτλων Υπουργείων και καθορισμός της σει¬ 
ράς τάξης των Υπουργείων» 

5. Το π.δ/γμα 372/1995 (Α, 201) «Μεταφορά της Γ ενικής 
Γραμματείας Κοινωνικών Ασφαλίσεων από το Υπουρ¬ 
γείο Υγείας, Πρόνοιας και Κοινωνικών Ασφαλίσεων στο 
Υπουργείο Εργασίας» 

6. Το π.δ/γμα 213/1992 (Α, 102) «Οργανισμός της Γ ενικής 
Γ ραμματείας Κοινωνικών Ασφαλίσεων 

7. Το π.δ/γμα 33/2006 (Α, 35) «Διορισμός μελών της 
Κυβέρνησης και Υφυπουργών» 

8. Τις υπ’ αριθμ. 4183/19.12.2005 και 1878/19.12.2005 απο¬ 
φάσεις των Δ.Σ. του Ταμείου Νομικών και του ΚΕΑΔ 
αντίστοιχα. 

9. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα 
που κυρώθηκε με το άρθρο πρώτο του π.δ. 63/2005 
(Α, 98) και το γεγονός ότι, από την απόφαση αυτή δεν 
προκαλείται δαπάνη σε βάρος του Κρατικού Προϋπο¬ 
λογισμού, αλλά σε βάρος του Προϋπολογισμού του 
Ταμείου Νομικών και ΚΕΑΔ ύψους 25.000,00 € (είκοσι 
πέντε χιλιάδες Ευρώ). 

Η δαπάνη αυτή θα καλυφθεί από τον κωδικό (Κ.Α.) 
0439, αποφασίζουμε 

Εγκρίνουμε την αναπροσαρμογή του ανωτάτου ορί¬ 
ου της ετήσιας προμήθειας για τη διάθεση ενσήμων 
του Ταμείου Νομικών και του ΚΕΑΔ, από το Δικηγορικό 
Σύλλογο Πειραιά από 14.673,51 € σε 25.000,00 € (είκοσι 
πέντε χιλιάδες Ευρώ). 

Το ανωτέρω ποσό αποτελεί και την εφάπαξ αποζημίω¬ 
ση του Δικηγορικού Συλλόγου Πειραιώς από τη διάθεση 
κοινών ενσήμων του Ταμείου Νομικών και του ΚΕΑΔ για 
το έτος 2005. 

Η απόφαση αυτή, να δημοσιευθεί στην Εφημερίδα 
της Κυβερνήσεως. 

Αθήνα, 14 Μαρτίου 2006 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 
-♦- 

Αριθ. Φ.80425/5481/1162 (7) 

Υπερωριακή εργασία προσωπικού με σχέση εργασίας 
ιδιωτικού δικαίου του Ο.Α.Ε.Ε. - Τ.Α.Ε. για το έτος 
2006. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297/23.12.2003) «Μισθολογικές ρυθμίσεις λειτουργών και 
υπαλλήλων του Δημοσίου, Ν.Π.Δ.Δ. και Ο.Τ.Α., μονίμων 
στελεχών των Ενόπλων Δυνάμεων και αντιστοίχων της 
Ελληνικής Αστυνομίας, του Πυροσβεστικού και Λιμενικού 
Σώματος και άλλες συναφείς διατάξεις». 

2. Τις διατάξεις του άρθρου 29Α του ν. 1558/1985 (ΦΕΚ 
137/Α’), όπως έχουν κωδικοποιηθεί και ισχύουν με το 
άρθρο 90 του π.δ. 63/2005 (ΦΕΚ 98/Α’). 

3. Την υπ’ αριθμ. 2/7093/0022/5.2.2004 απόφαση επέ¬ 
κτασης των διατάξεων του ν. 3205/2003 στο προσωπικό 
με σχέση εργασίας ιδιωτικού δικαίου που απασχολείται 
στο Δημόσιο, Ν.Π.Δ.Δ. και Ο.Τ.Α. 

4. Την υπ’ αριθμ. 2/13071/0022/18.5.1999 εγκύκλιο του 
Υπουργείου Οικονομικών «υπερωριακή απασχόληση 
προσωπικού με σχέση εργασίας ιδ. δικαίου». 

5. Το γεγονός ότι έχουν εκδοθεί οι σχετικές απο¬ 
φάσεις κατ’ εφαρμογή της εργατικής Νομοθεσίας από 
την αρμόδια Δ/νση Επιθεώρηση Εργασίας της οικείας 
Νομαρχίας. 

6. Την ανάγκη υπερωριακής απασχόλησης του προσω¬ 
πικού με σχέση εργασίας ιδιωτικού δικαίου του Ο.Α.Ε.Ε. 
- Τ.Α.Ε. προκειμένου να διεκπεραιωθούν οι εξής εργα¬ 
σίες: 1. εκκαθάριση των συνταξιοδοτικών μητρώων και 
επανυπολογισμός της σύνταξης των δικαιούχων μελών 
οικογένειας θανόντων συνταξιούχων, 2. επανέλεγχος 
συνταξιοδοτικών αποφάσεων νέων ασφαλισμένων, 3. 
προώθηση ασφαλιστικού ελέγχου, 4. προώθηση του έρ¬ 
γου ΑΜΚΑ - ΕΜΑΕΣ των συνταξιούχων και ασφαλισμέ¬ 
νων του Ταμείου, 5. καταχώρηση διαγραφών και λοιπών 
μεταβολών ταχυπληρωμής όλων των ασφαλισμένων 
του Ταμείου, 6. ανεύρεση διπλοεγγραφών και ακύρω¬ 
ση αυτών, 7. εκκαθάριση εργαστηριακών εξετάσεων, 
8. αυτεπάγγελτη επανεγγραφή στον Κλάδο Υγείας, 9. 
έκδοση -χορήγηση βεβαιώσεων ασφαλιστικής ενημέ¬ 
ρωσης στους ασφαλισμένους, 10. θεωρήσεις βιβλιαρίων 
ασθένειας ασφαλισμένων και καταχώρηση σε αυτά ια¬ 
τρών 16 ειδικοτήτων, 11. ρύθμιση οφειλών μέσω ταχυ¬ 
πληρωμής, 12. μεταστέγαση όλων των υπηρεσιών της 
Κεντρικής Υπηρεσίας σε ιδιόκτητο κτίριο του Ταμείου 
στο α’ εξάμηνο του 2006 και προώθηση του έργου της 
μηχανογραφικής είσπραξης των εισφορών σε όλους του 
Νομούς, έλεγχος των σχετικών απογραφικών δελτίων 


ταχυπληρωμής και αντιμετώπιση των αναφυομένων 
προβλημάτων και εφαρμογή του συστήματος αυτού 
στις υπόλοιπες περιοχές της επικράτειας, 13. παροχή 
στοιχείων για διαχειριστικό έλεγχο από τους ορκωτούς 
λογιστές - ελεγκτές της χρήσης έτους 1998,14. κλείσιμο 
ισολογισμών των ετών 2003 και 2004, 15. προεργασία 
στοιχείων συνταξιούχων για την επιστροφή ΛΑΦΚΑ, 
16. καταμέτρηση και καταστροφή των επιστρεπτέων 
ενσήμων διαφόρων επιμελητών καθώς και των αδιά¬ 
θετων υπολοίπων δραχμικών ενσήμων στην αποθήκη 
του Ταμείου, 17. σύνταξη εγκυκλίων προς τις Περιφε¬ 
ρειακές Υπηρεσίες σχετικά με την προετοιμασία και τη 
διαδικασία ενοποίησης, 18. τακτοποίηση στοιχείων του 
προσωπικού μητρώου των υπαλλήλων, 19. διαδικασία 
κατάταξης υπαλλήλων σύμφωνα με τις διατάξεις του 
π.δ. 164/2004. Το γεγονός ότι η δαπάνη που προκαλείται 
με την απόφαση αυτή ανέρχεται στο ποσό των εκατό 
χιλιάδων (100.000,00) € περίπου και θα βαρύνει την εγ¬ 
γεγραμμένη πίστωση στον προϋπολογισμό του ΟΑΕΕ 
- ΤΑΕ έτους 2006, αποφασίζουμε: 

Εγκρίνουμε την καθιέρωση με αμοιβή υπερωριακής 
εργασίας, για 186 υπαλλήλους με σχέση εργασίας ιδι¬ 
ωτικού δικαίου του ΟΑΕΕ - ΤΑΕ από 120 ώρες για τον 
καθένα (22.320 ώρες συνολικά) για το έτος 2006. 

Οι ημέρες απασχόλησης τους είναι όλες οι ημέρες 
της εβδομάδας (από Δευτέρα έως Παρασκευή) και οι 
ώρες υπερωριακής εργασίας από 15.00 έως 17.00 ή από 
14.30 μ.μ. έως 18.30 μ,μ. κατά περίπτωση. 

Υπεύθυνοι για την παρακολούθηση και τον έλεγχο της 
πραγματικής παροχής της υπερωριακής απασχόλησης 
είναι οι αρμόδιοι Διευθυντές. Η κατανομή ωρών στους 
υπαλλήλους θα γίνει με απόφασή του Α’ Αντιπροέδρου 
του Ο.Α.Ε.Ε. - Τ.Α.Ε., ανάλογα με τις ανάγκες των Υπη¬ 
ρεσιακών Μονάδων του Ταμείου. 

Η απόφαση αυτή ισχύει 1 μήνα πριν τη δημοσίευ¬ 
ση της στην Εφημερίδα της Κυβερνήσεως και μέχρι 
31.12.2006. 

Η απόφαση αυτή, να δημοσιευθεί στην Εφημερίδα 
της Κυβερνήσεως. 

Αθήνα, 14 Μαρτίου 2006 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 
-♦- 

Αριθ. Φ.80425/1782/403 (8) 

Υπερωριακή εργασία προσωπικού με σχέση εργασί¬ 
ας ιδιωτικού δικαίου του Ο.Α.Ε.Ε. - Τ.Ε.Β.Ε. για το 
έτος 2006. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297/23.12.2003) «Μισθολογικές ρυθμίσεις λειτουργών και 
υπαλλήλων του Δημοσίου, Ν.Π.Δ.Δ. και Ο.Τ.Α., μονίμων 
στελεχών των Ενόπλων Δυνάμεων και αντιστοίχων της 
Ελληνικής Αστυνομίας, του Πυροσβεστικού και Λιμενικού 
Σώματος και άλλες συναφείς διατάξεις». 

2. Τις διατάξεις του άρθρου 29Α του ν. 1558/1985 (ΦΕΚ 
137/Α 1 ), όπως έχουν κωδικοποιηθεί και ισχύουν με το 
άρθρο 90 του π.δ. 63/2005 (ΦΕΚ 98/Α’). 

3. Την υπ’ αριθμ. 2/7093/0022/5.2.2004 απόφαση επέ¬ 
κτασης των διατάξεων του ν. 3205/2003 στο προσωπικό 
με σχέση εργασίας ιδιωτικού δικαίου που απασχολείται 
στο Δημόσιο, Ν.Π.Δ.Δ. και Ο.Τ.Α. 

4. Την υπ’ αριθμ. 2/13071/0022/18.5.1999 εγκύκλιο του 
Υπουργείου Οικονομικών «υπερωριακή απασχόληση 
προσωπικού με σχέση εργασίας ιδ. δικαίου». 

5. Το γεγονός ότι έχουν εκδοθεί οι σχετικές απο¬ 
φάσεις κατ’ εφαρμογή της εργατικής Νομοθεσίας από 
την αρμόδια Δ/νση Επιθεώρηση Εργασίας της οικείας 
Νομαρχίας. 

6. Την ανάγκη υπερωριακής απασχόλησης του προσω¬ 
πικού με σχέση εργασίας ιδιωτικού δικαίου του Ο.Α.Ε.Ε. 

- Τ.Ε.Β.Ε. προκειμένου να διεκπεραιωθούν οι εξής ερ¬ 
γασίες: 1) υλοποίηση του συστήματος χορήγησης του 
επιδόματος Κοινωνικής Αλληλεγγύης Συνταξιούχων 
για το έτος 2006, 2) υλοποίηση της εφαρμογής μηχα¬ 
νογραφικής διαχείριση των εργασιών των τμημάτων 
μονίμου και λοιπού προσωπικού, 3) υλοποίηση του π.δ. 
164/2004 σχετικά με τη μετατροπή συμβάσεων σε αο¬ 
ρίστου χρόνου ελεγκτών ιατρών και καθαριστριών, 4) 
έλεγχος παλαιών δοκιμίων ΔΕΕ από 10/2002 και εντεύ¬ 
θεν, 5) δημιουργία μητρώου ασφαλισμένων, με έλεγχο 
μηνιαίων δελτίων καταβολής εισφορών για τα έτη 1996 

- 1997, μεταβολές ΑΜΚΑ και καρτών κοινωνικής ασφά¬ 
λισης, 6) έλεγχος διαφορών ΑΜΚΑ - μητρώου από το 
έτος 1999 και εντεύθεν, 7) διαδικασίες πρόσληψης και 
υπογραφής συμβάσεων με θεραπευτές και ελεγκτές 
γιατρούς, 8) έκδοση αποφάσεων αναγνώρισης εισφο¬ 
ρών λόγω απώλειας των ασφαλιστικών βιβλιαρίων των 
ασφαλισμένων, 9) προώθηση εκκρεμών συνταξιοδοτικών 
αποφάσεων, 10) επεξεργασία φορολογικών καταλόγων, 
για εντοπισμό αναπογράφων και οφειλετών, έκδοση 
αποφάσεων αυτεπάγγελτων εγγράφων, 11 ) αυξημένες 
εργασίες που θα προκύψουν από το νόμο περί ενοποί¬ 
ησης των ΤΕΒΕ, ΤΑΕ, ΤΣΑ. 

Το γεγονός ότι η δαπάνη που προκαλείται με την 
απόφαση αυτή ανέρχεται στο ποσό των 416.312,40 € 
περίπου και θα βαρύνει την εγγεγραμμένη πίστωση 
στον προϋπολογισμό του ΟΑΕΕ - ΤΕΒΕ έτους 2006., 
αποφασίζουμε: 

Εγκρίνουμε την καθιέρωση με αμοιβή υπερωριακής ερ¬ 
γασίας, για επτακόσιους τριάντα επτά (737) υπαλλήλους 
με σχέση εργασίας ιδιωτικού δικαίου του ΟΑΕΕ - ΤΕΒΕ 
από 120 ώρες για τον καθένα (88.440 ώρες συνολικά) 
για το α’ εξάμηνο του 2006. 

Οι ημέρες απασχόλησης τους είναι όλες οι ημέρες της 
εβδομάδας (από Δευτέρα έως Παρασκευή) και οι ώρες 
υπερωριακής εργασίας 4 ώρες καθημερινά. 

Υπεύθυνοι για την παρακολούθηση και τον έλεγχο της 
πραγματικής παροχής της υπερωριακής απασχόλησης 
είναι οι αρμόδιοι διευθυντές. Η κατανομή των ωρών 
υπερωριακής εργασίας στους υπαλλήλους θα γίνει με 
απόφασή του Διοικητή, ανάλογα με τις ανάγκες των 
υπηρεσιακών μονάδων του Ταμείου. 


Η απόφαση αυτή ισχύει 1 μήνα πριν τη δημοσίευ¬ 
ση της στην Εφημερίδα της Κυβερνήσεως και μέχρι 
30.6.2006. 

Η απόφαση αυτή, να δημοσιευθεί στην Εφημερίδα 
της Κυβερνήσεως. 

Αθήνα, 14 Μαρτίου 2006 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 
-♦- 

Αριθ. ΥΠΑ/Δ3/Α/8865/2194 (9) 

Τροποποίηση της υπ’ αριθμ. ΥΠΑ/Β1 /Α/22296/2713/24/6/1986 
απόφασης, «Λειτουργία πεδίου προσγείωσης Ν. Κα¬ 
βάλας» όπως αυτή τροποποιήθηκε με την υπ’ αρθμ. 
Υ.Π.Α/Δ3/Α/36394/2668/17.9.1996. 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντες υπόψη: 

1- Τις διατάξεις : 

α) Του κυρωτικού της Σύμβασης του Σικάγου Νόμου 
211/1947 άρθρο 28. 

β) Του ν.δ. 714/1970 άρθρο 11 εδάφ. στ’ (Α238) «Περί 
ιδρύσεως ΔΕΜ και οργανώσεως ΥΠΑ», όπως τροποποι¬ 
ήθηκε με τον ν. 1340/1983 άρθρο 2.(Α35). 

γ) Του π.δ. 56/1989 (Α28) «Οργανισμός της Υπηρεσίας 
Πολιτικής Αεροπορίας (ΥΠΑ) του Υπ. Μεταφορών και 
Επικοινωνιών» όπως τροποποιήθηκε μεταγενέστερα. 

δ) Του Παραρτήματος 2 της Σύμβασης του Σικάγου, 
«Κανόνες Εναερίου Κυκλοφορίας (ΒυΙβε οί ίάθ Αϊγ» ΦΕΚ 
861 Β’ (12.8.1998). 

ε) Του ν. 1815/1988 (Α250) περί «Κύρωσης του Κώδικα 
Αεροπορικού Δικαίου» όπως αυτός τροποποιήθηκε με 
την παρ.13 του άρθρου 4 του ν.2366/1995 (ΦΕΚ Α.256). 

στ) Του άρθρου 90 του «Κώδικα νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ. 63/2005 (ΦΕΚ 98/Α). 

ζ) Του Παραρτήματος 14 Τόμοι I & II της Σύμβασης 
του Σικάγου, «Σχεδιασμός και Λειτουργία Αεροδρομίων 
& Ελικοδρόμια, ΑβΓοάΐΌπιβ Οβδίοη από ΟρθΓαΙίοηε από 
ΗοΙίροΓίε» ’όπως ενσωματώθηκε στην Ελληνική Έννομη 
Τάξη με την υπ’ αριθμ. ΥΠΑ/Δ3/Α/2467/490 απόφαση 
ΥΠΜΕ (ΦΕΚ 177 19.2.2002). 

η). Του π.δ. 158/2002 (ΦΕΚ 137Α). 

2. Την υπ’ αριθμ. ΥΠΑ/Β1/Α/22296/2713/24.6.1986 από¬ 
φασή του Υπουργού Μεταφορών και Επικοινωνιών 
όπως αυτή τροποποιήθηκε με την υπ’ αριθμ. ΥΠΑ/Δ3/ 
Α/36394/2668/17.9.1996 απόφαση. 

3. Την από 26.8.2005 αίτηση της Αερολέσχης Πολυ- 
κάστρου. 

4. Το υπ’ αριθμ. ΥΠΑ/Δ2/Δ/14235/20.12.2005 έγγραφο 
της Δ/σης Πτητικών Προτύπων. 

5. Το υπ’ αριθμ. Φ.552/3/385833/Σ.201/13.2.2006 έγγραφο 
του ΓΕΣ, αποφασίζουμε: 

Τροποποιούμε την υπ’ αριθμ. ΥΠΑ/Β1/Α/22296/2713/ 
24.6.1986 απόφαση «Λειτουργία πεδίου προσγείωσης 
Ν. Καβάλας» όπως αυτή τροποποιήθηκε με την υπ’ αρθμ. 
Υ.Π.Α/Δ3/Α/36394/2668/17.9.1996 ως ακολούθως: 

- Η παρ. 3.α ’να αντικατασταθεί ως εξής: 

α) Το πεδίο προσγείωσης θα χρησιμοποιείται κατά 
κύριο λόγο από τα αεροσκάφη και ανεμόπτερα της Αε¬ 
ρολέσχης Πολυκάστρου και Αερολέσχης Θεσσαλονίκης, 
αλλά και των άλλων αναγνωρισμένων Αερολεσχών, με 
την προϋπόθεση εξασφάλισης με ευθύνη της Αερολέ¬ 
σχης Πολυκάστρου και του χειριστή, της καταλληλότη¬ 
τας του πεδίου προσγείωσης και των λοιπών συνθηκών 
και όρων λειτουργίας του πεδίου προσγείωσης για την 
ασφαλή προσγείωση και απογείωση των αεροσκαφών 
και των ανεμοπτέρων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Μαρτίου 2006 

Ο ΥΠΟΥΡΓΟΣ 

ΜΙΧΑΛΗΣ ΛΙΑΠΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

0 °) 

Στο ΦΕΚ 243/24.2.2006, τεύχος Β', στο οποίο δημο- 
σιεύθηκε η υπ’ αριθμ. Φ.0700/1744/1991 απόφασή του 
Υπουργού Απασχόλησης και Κοινωνικής Προστασίας, 
σχετικά με τη «Συγκρότηση ομάδας εργασίας για την 
εκπόνηση αναλογιστικών - οικονομικών μελετών για 
θέματα της Εταιρείας Ολυμπιακές Αερογραμμές Α.ε., 
του Ταμείου Αρωγής Προσωπικού Ο.τ.Ε., την εκτίμηση 
της πορείας οικονομικών μεγεθών του ΕΤΕΑΜ και για 
την επίλυση χρόνιων προβλημάτων των ατόμων ειδικών 
κοινωνικών ομάδων» γίνονται οι εξής διορθώσεις: 

Από το εσφαλμένο: «Αθήνα, 2 Φεβρουάριου 2006», 
στο σωστό: «Αθήνα, 21 Φεβρουάριου 2006». 

(Από το Υπ. Απασχ. και Κοιν. Προστασίας) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ. Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θιιγο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 βυτο ανά σελίδα. 

Σε μορφή 0Ω: 


Τεύχος 

Περίοδος 

ευπο 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ' 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή ού-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 θιιγο προσαυξανόμενη κατά 1 θογο ανά 50 
σελίδες. 

• Η τιμή πώλησης σε μορφή σό-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θογο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, (3χ: 210 - 4071010 ίπίΒτπεΙ: ΙιΙΙμ://νννννν.θί.0Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το Ιηΐθτηβΐ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 βυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 6υτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβπιβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α απά την ιστοσελίδα ταυ Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00' 



02003752803060008 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΚρ://ννίνίν.θ1.ί|Γ - ς-σΐίίΙ: νν£ί)ίτΐ35ΐ6Γ@£(·ηΓ 
















